pythainlp/thai-wiki-dataset-v4 huggingface dataset:
วิทยาลัยกำปงเฌอเตียล

วิทยาลัยกำปงเฌอเตียล ("วิทฺยาลัยกํพง่เฌีทาล") เป็นวิทยาลัยตั้งอยู่ในอำเภอปราสาทซ็อมโบร์ จังหวัดกำปงธม ประเทศกัมพูชา ก่อตั้งโดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานเป็นของขวัญแก่ประชาชนชาวกัมพูชา เพื่อตอบแทนน้ำใจไมตรี รวมทั้งแสดงถึงความสัมพันธ์และเป็นมิตรที่ดีต่อกันของประชาชนชาวไทยกับกัมพูชา
ประวัติ.
วิทยาลัยกำปงเฌอเตียลกำเนิดขึ้นจากพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี หลังจากที่เสด็จฯ เยือนกัมพูชาครั้งแรกเมื่อวันที่ 25 สิงหาคม พ.ศ. 2535 โดยทรงเป็นราชอาคันตุกะของพระบาทสมเด็จพระบรมนาถนโรดม สีหนุ ทรงพระราชดำริพระราชทานความช่วยเหลือกัมพูชา โดยเฉพาะอย่างยิ่งในด้านการศึกษา รัฐบาลโดยสมเด็จอัครมหาเสนาบดี เดโช ฮุนเซน นายกรัฐมนตรี จึงได้สนองแนวพระราชดำริ ขอพระราชทานระบบการศึกษา และน้อมเกล้าฯ ถวายที่ดินจำนวน 45 ไร่ (ต่อมาขยายเป็น 117 ไร่) ในอำเภอปราสาทซ็อมโบร์ จังหวัดกำปงธม เป็นพื้นที่ก่อสร้าง
เดือนกุมภาพันธ์ พ.ศ. 2543 สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ ให้ดำเนินการจัดทำโครงการพระราชทานความช่วยเหลือด้านการศึกษาและการสาธารณสุขขั้นพื้นฐาน โดยมีกรมราชองครักษ์ กองบัญชาการทหารสูงสุด กองบัญชาการตำรวจตระเวนชายแดน และคณะครุศาสตร์ จุฬาลงกรณ์มหาวิทยาลัย ร่วมสนองพระราชดำริ สมเด็จพระเทพรัตนราชสุดาฯ สยามบรมราชกุมารี โปรดเกล้าฯ ให้จัดตั้งคณะกรรมการโครงการโรงเรียนพระราชทานในราชอาณาจักรกัมพูชา และทรงรับเป็นประธานโครงการ
วันที่ 17 พฤษภาคม พ.ศ. 2544 สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงวางศิลาฤกษ์ ทรงพระกรุณาโปรดเกล้าฯ พระราชทานเงินค่าใช้จ่ายในการก่อสร้างอาคารสถานที่ต่าง ๆ โดยเริ่มดำเนินการมาตั้งแต่เดือนกันยายน พ.ศ. 2544 ต่อมามีการก่อสร้างอาคารเพิ่มเติมอีกจำนวนมาก และขยายพื้นที่ออกไปอีก 72 ไร่ รวมเป็น 117 ไร่ การก่อสร้างทั้งหมดเสร็จสิ้นในเดือนเมษายน พ.ศ. 2548 สมเด็จพระเทพรัตนราชสุดาฯ สยามบรมราชกุมารี ได้เสด็จฯ ไปทรงเปิดวิทยาลัยกำปงเฌอเตียล เมื่อวันที่ 10 พฤศจิกายน พ.ศ. 2548 และเพื่อเป็นการสนับสนุนการศึกษาของวิทยาลัย ทรงพระกรุณาโปรดเกล้าฯ พระราชทานทุนแก่นักเรียนเพื่อให้มาศึกษาต่อในประเทศไทยในหลักสูตรครุศาสตรบัณฑิตและหลักสูตรอาชีวศึกษา เพื่อนำความรู้กลับไปสอนและพัฒนาการจัดการศึกษาของวิทยาลัย นอกจากนี้ ยังได้พระราชทานเครื่องดนตรีปี่พาทย์ครบชุด พระราชทานทรัพย์สำหรับจ้างครูท้องถิ่นผู้ชำนาญการสอนนาฏศิลป์และดนตรี
ช่อมณี

ช่อมณี เป็นนามปากกาที่ใช้ในงานเขียนนิยาย ของ มณีรัตน์ อัศวิศราภรณ์ ซึ่งสร้างสรรค์ผลงานเขียนไว้มากมาย นอกจากนั้นในบางนิตยสารยังใช้อีกนามปากกาหนึ่ง คือ "แพรดาว"ด้วย งานเขียนเรื่องแรกที่ได้รับการตีพิมพ์ในนิตยสารรายปักษ์ "กาญจนา"(ปัจจุบันเลิกจำหน่ายไปแล้ว) ด้วยเรื่อง "ไอรัก ไฟแค้น" ผลงานซึ่งทำให้ผู้อ่านรู้จัก "ช่อมณี" อย่างดี คือ "หมอกผลัดฟ้า"ซึ่งตีพิพม์ในนิตยสารรายสัปดาห์ "บางกอก" และผลงานอีกหลายเรื่องที่ลงในหนังสือของเครือบางกอกซึ่งสร้างชื่อเสียงให้เป็นที่รู้จักในกลุ่มนักอ่านไทย โดยมีแนวเขียนที่แปลกตาทั้งเนื้อหาและวิธีเขียนที่กระชับ เข้าใจง่ายและรวดเร็ว จึงเป็นที่นิยมในกลุ่มนักอ่านรุ่นใหม่ นิยายต่าง ๆ เคยเผยแพร่ในนิตยสารมีชื่อเสียงของเมืองไทย เช่น บางกอก ตะวันสแควร์ ภาพยนตร์บันเทิง ชีวิตรัก หญิงไทย เป็นต้น
ไบรโอไฟต์

ไบรโอไฟต์ คือพืชบกทั้งหมดที่ไม่มีท่อลำเลียง มันมีเนื้อเยื่อที่ล้อมรอบเป็นท่อคล้ายกับระบบท่อลำเลียง แต่ไม่มีเนื่อเยื่อส่วนท่อลำเลียงที่จะส่งผ่านของเหลว ไม่มีดอกและการสร้างเมล็ด ขยายพันธุ์ด้วยสปอร์ คำว่า "bryophyte" มาจากภาษากรีก "βρύον" - "bruon", "ต้นมอสส์, สีเขียวหอยนางรม" < "βρύω" - "bruo", "เปี่ยมไปด้วย, มาก" + "φυτόν" - "fyton" "ต้นไม้"
การแบ่งชั้น.
ไบรโอไฟต์ประกอบไปด้วยสามกลุ่มด้วยกันคือ Marchantiophyta (ลิเวอร์เวิร์ต), Anthocerotophyta (ฮอร์นเวิร์ต) และ Bryophyta (มอสส์) 
ปัจจุบันการศึกษาในพืชบกโดยทั่วไปแล้วแสดงเป็นสองรูปแบบ แบบแรกนั้นลิเวอร์เวิร์ตแยกออกไปเป็นอันดับแรก ตามมาด้วยฮอร์นเวิร์ต ในขณะที่มอสส์นั้นเป็นญาติใกล้ชิดกับ polysporangiates (รวมถึงพืชที่มีท่อลำเลียง) ในอีกรูปแบบหนึ่งคือ ฮอร์นเวิร์ตแยกออกไปเป็นอันดับแรก ตามมาด้วยพืชที่มีท่อลำเลียง ขณะที่มอสส์เป็นญาติใกล้ชิดกับลิเวอร์เวิร์ต สามกลุ่มดั้งเดิมถูกนำมาอยู่ร่วมกันทั้งสามชั้นในส่วนไบรโอไฟต์ อย่างไรก็ตามตั้งแต่สามกลุ่มของไบรโอไฟต์มาจากกลุ่มสิ่งมีชีวิตที่มีบรรพบุรุษร่วมกันแต่ไม่ได้รวมทายาททั้งหมดไว้ในกลุ่ม (paraphyletic) ทำให้ปัจจุบันถูกแบ่งใหม่ออกเป็นสามส่วนที่แยกจากกัน
การสืบพันธุ์.
โดยทั่วไปแล้วพืชจำพวกนี้จะเป็นแกมีโทไฟต์ที่มีมีโครโมโซมหนึ่งชุด (haploid) กับมีโครงสร้างโครโมโซมสองชุด (diploid) เมื่อถึงคราวเป็นสปอโรไฟต์ ด้วยเหตุนี้เอง ไบรโอไฟต์จึงมีการสืบพันธุ์ต่างจากพืชชนิดอื่น มีการสืบพันธุ์สองประเภทในไบรโอไฟต์:
ไบรโอไฟต์บางชนิดอาจเป็นทั้ง monoicous หรือ dioicous ขึ้นกับสภาพแวดล้อม
องค์การแรงงานระหว่างประเทศ

องค์การแรงงานระหว่างประเทศ หรือ ไอแอลโอ  องค์การไอแอลโอ ตั้งขึ้นเป็นส่วนหนึ่งของสันนิบาตชาติ เมื่อ พ.ศ. 2462 (ค.ศ. 1919) เป็นองค์การชำนาญเฉพาะเรื่อง และเข้ามาอยู่ในสังกัดของสหประชาชาติเมื่อสันนิบาตชาติถูกยุบลง
ภารกิจหลัก.
ภารกิจหลักของไอแอลโอ คือช่วยเหลือผู้ใช้แรงงานทั่วโลกให้ได้รับความยุติธรรมจากสังคม ให้มีชีวิต และสภาพการทำงานที่ดีขึ้น ผลงานขององค์การทำให้ได้รับรางวัลโนเบล เพื่อสันติภาพ เมื่อ พ.ศ. 2512 (ค.ศ. 1969) ทั้งนี้โดยที่องค์การยึดมั่นในหลักการที่ว่า สันติสุขแห่งโลกจะเกิดขึ้นได้และมีความต่อเนื่องมั่นคงก็ด้วยการที่มีความยุติธรรมในสังคม มีฐานรากคือ ความเคารพในสิทธิมนุษยชน มีมาตรฐานความเป็นอยู่ที่ดี มีสภาพการทำงานซึ่งเกื้อกูลความผาสุกของผู้ใช้แรงงาน การมีโอกาสทำงานและมีความมั่นคงทางเศรษฐกิจ
ยุทธศาสตร์การปฏิบัติงานของไอแอลโอ.
ยุทธศาสตร์การปฏิบัติงานของไอแอลโอ คือจัดให้มีการเจรจาร่วมของผู้เกี่ยวข้องสามฝ่าย ได้แก่ ฝ่ายรัฐบาล ฝ่ายนายจ้าง และฝ่ายแรงงาน ในกรณีที่มีความขัดแย้งและพยายามแก้ไขปัญหาร่วมกันโดยมีมติเป็นเอกฉันท์ ภารกิจขององค์การนี้ในภาคพื้นเอเชียและแปซิฟิกมีความหลากหลายและยุ่งยาก เพราะประเทศต่างๆ มีสภาพเศรษฐกิจและสังคมที่แตกต่างกัน ทั้งในด้านการพัฒนาอุตสาหกรรม โครงสร้าง รายได้และสวัสดิการสังคม การพาณิชย์ การลงทุน แรงงาน ปัญหาด้านสังคมและแรงงาน ความเปลี่ยนแปลงอย่างรวดเร็วด้านเศรษฐกิจและสังคม ในประเทศที่เริ่มเข้าสู่ยุคอุตสาหกรรม ก็ได้นำมาซึ่งปัญหาใหม่ๆ อีกมากมาย 
ไอแอลโอ จัดลำดับเรื่องสำคัญรีบด่วนไว้สามประการ คือ 
ในข้อแรกไอแอลโอ ช่วยเหลือประเทศต่างๆ ในการฝึกอบรมผู้ใช้แรงงานให้มีประสิทธิภาพ ในข้อที่สอง ไอแอลโอ ช่วยประเทศต่างๆ ให้เพิ่มพูนประสิทธิภาพในการคุ้มครองผู้ใช้แรงงานให้ได้รับความปลอดภัย และให้ตระหนักถึงภัยที่เกิดจากการทำงานในโรงงาน ในข้อที่สามไอแอลโอช่วยเหลือในการออกกฎหมายเกี่ยวกับแรงงาน และอุตสาหกรรมสัมพันธ์ระหว่างแรงงานกับนายจ้าง สนับสนุนองค์การของผู้ใช้แรงงาน ได้กำหนดมาตรฐานสากลเกี่ยวกับแรงงาน ซึ่งช่วยในการสร้างเสริมประชาธิปไตยและคุ้มครองสิทธิมนุษยชน
สำนักงานประจำภาคพื้นเอเชียและแปซิฟิก.
องค์การไอแอลโอ มีสำนักงานภูมิภาคและสำนักงานประจำประเทศหลายแห่งในภาคพื้นเอเชียและแปซิฟิก ให้ความช่วยเหลือทางด้านวิชาการ จัดการฝึกอบรม ทำการศึกษาวิจัย เพื่อส่งเสริมสัมพันธภาพระหว่างรัฐบาล แรงงานและนายจ้าง ในระดับประเทศ สำนักงานภาคพื้นเอเชียและแปซิฟิกตั้งอยู่ในกรุงเทพมหานคร
จักรพรรดิกลายพันธุ์ อัศจรรย์พันธุ์ต๊อง

จักรพรรดิกลายพันธุ์อัศจรรย์พันธุ์ต๊อง  เป็นภาพยนตร์แอนิเมชัน กำกับโดยมาร์ก ดินดัล เขียนบทโดยเดวิด เรย์โนลส์ ออกฉายเมื่อวันที่ 15 ธันวาคม พ.ศ. 2543
เนื้อเรื่องย่อ.
คูสโก้ (เดวิด สเปด) จักรพรรดิหนุ่มที่ชอบความสนุกสนานรื่นเริง เขาถูกเชิญไปงานเลี้ยงอาหารค่ำและดื่มน้ำที่มีคำสาปให้กลายเป็นตัวยามา คูสโก้ถูกอีสม่า (เอิร์ทา คิตต์) พร้อมสมุนคือคร้องท์ (แพทริก วอร์เบอร์ตัน) ขับไล่ออกไปจากที่ประทับของเขา ต่อมาคูสโก้พบกับปาช่า (จอห์น กู้ดแมน) และกลายเป็นผู้ร่วมผจญภัยและที่ปรึกษาของเขา คูสโก้และปาช่าต้องร่วมกันหลบหนีอีสม่าและหาทางทำให้คูสโก้กลับไปเป็นมนุษย์ดังเดิม
โรงเรียนวิทยาศาสตร์จุฬาภรณราชวิทยาลัย ตรัง

โรงเรียนวิทยาศาสตร์จุฬาภรณราชวิทยาลัย ตรัง  เป็นโรงเรียนมัธยมศึกษาตั้งอยู่ในอำเภอเมืองตรัง จังหวัดตรัง ประเทศไทย เป็นหนึ่งในสิบสองกลุ่มโรงเรียนวิทยาศาสตร์จุฬาภรณราชวิทยาลัย สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ จัดตั้งขึ้นเพื่อเฉลิมพระเกียรติสมเด็จเจ้าฟ้าฯ กรมพระศรีสวางควัฒน วรขัตติยราชนารี ทรงเจริญพระชนมายุครบ 3 รอบ ในวันที่ 4 กรกฎาคม พ.ศ. 2536 และมุ่งเน้นการจัดการเรียนการสอนทางด้านวิทยาศาสตร์ เทคโนโลยี และสิ่งแวดล้อมให้แก่นักเรียน รับนักเรียนสหศึกษาประเภทประจำ
ประวัติ.
โรงเรียนวิทยาศาสตร์จุฬาภรณราชวิทยาลัย ตรัง เป็น 1 ใน 12 โรงเรียนที่กรมสามัญศึกษาจัดตั้งขึ้นเพื่อเฉลิมพระเกียรติ เนื่องในวโรกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงเจริญพระชนมายุครบ 3 รอบ ในวันที่ 4 กรกฎาคม พ.ศ. 2536 ด้วยสำนึกในพระกรุณาธิคุณที่ทรงมีต่องาน ด้านวิทยาศาสตร์เทคโนโลยีและสิ่งแวดล้อสนองตามพระราชประสงค์ที่ทรงมุ่งมั่นส่งเสริมคุณภาพชีวิตใน ด้านความเป็นอยู่และการศึกษาของประชาชนโดยเฉพาะใน ท้องถิ่นห่างไกลโดยให้โอกาสแก่เยาวชนที่มีความสนใจและมีความสามารถด้านนี้ตั้งแต่เยาว์วัย โดยมีวัตถุประสงค์ในการจัดตั้งดังนี้
โรงเรียนจุฬาภรณราชวิทยาลัย ตรัง เริ่มรับนักเรียนเข้าเรียนเมื่อวันที่ 1 มีนาคม พ.ศ. 2537 โดยรับนักเรียนชั้น ม.1 และ ม.4 ชั้นละ 2 ห้อง และเปิดทำการเรียนการสอนในวันที่ 16 พฤษภาคม พ.ศ. 2537 โดยในช่วงระยะเวลา 2 ปีแรกที่โรงเรียนจุฬาภรณราชวิทยาลัย ตรัง เปิดทำการเรียนการสอนนั้นยังไม่มีอาคารเรียน จึงได้อาศัยขอใช้พื้นที่ของวิทยาลัยพลศึกษา จังหวัดตรัง ซึ่งตั้งอยู่ในอำเภอย่านตาขาว เป็นสถานที่ดำเนินการเรียนการสอน ชั่วคราวระหว่างดำเนินการสร้างอาคาร สถานที่ จนกระทั่งปีการศึกษา 2539 จึงได้ย้ายมาใช้สถานที่ใหม่ คือบริเวณตำบลบางรัก อำเภอเมือง และยังคงมีการก่อสร้างอาคารเพิ่มเติมจนแล้วเสร็จทั้งหมดในปีการศึกษา 2541 อย่างไรก็ดียังมีการเรียนการสอนบางวิชาที่ดำเนินการนอกโรงเรียน เช่น วิชาพลศึกษา:การว่ายน้ำ เป็นต้น
โรงเรียนวิทยาศาสตร์จุฬาภรณราชวิทยาลัย ตรัง เปิดสอนในระดับมัธยมศึกษาตอนต้นและมัธยมศึกษาตอนปลาย ประเภทนักเรียนประจำ และ ไป-กลับ สังกัดกรมสามัญศึกษา โดยมีวิสัยทัศน์คือ “ มุ่งพัฒนาให้นักเรียนเป็นคนดี มีคุณธรรม มีความรู้ และทักษะทางด้านวิทยาศาสตร์ คณิตศาสตร์ เทคโนโลยี และสิ่งแวดล้อม มีพื้นฐานทางด้านภาษา นิยมไทย และอยู่ในสังคมได้อย่างมีความสุข ” ทั้งนี้การเรียนการสอนในระดับมัธยมศึกษาตอนปลาย มีเฉพาะสายวิทยาศาสตร์เท่านั้น
สัญลักษณ์ประจำโรงเรียน.
ดังนั้น จุฬาภรณราชวิทยาลัย หมายถึง สถาบันการศึกษาขั้นสูงอันเกี่ยวเนื่องกับสถาบันพระมหากษัตริย์ ในสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เจ้าฟ้านักวิทยาศาสตร์ ทั้งนี้ ทางโรงเรียนได้ใช้พระนามเพื่อเฉลิมพระเกียรติเนื่องในโอกาสที่สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทรงเจริญพระชนมายุครบ 36 พรรษา
โครงการพิเศษ.
โรงเรียนวิทยาศาสตร์จุฬาภรณราชวิทยาลัย ตรัง เป็นโรงเรียนที่มีวัตถุประสงค์ของการจัดตั้งคือ ส่งเสริมนักเรียนที่มีความรู้ ความสามารถทางด้านคณิตศาสตร์ วิทยาศาสตร์ เทคโนโลยีและสิ่งแวดล้อม ดังนั้นโรงเรียนจึงมีโครงการ ดังนี้
เก๋งนุกิจราชบริหาร

เก๋งนุกิจราชบริหาร เป็นอาคารสถาปัตยกรรมจีนภายในพระราชวังบวรสถานมงคลหรือพิพิธภัณฑสถานแห่งชาติ พระนครในปัจจุบัน สร้างขึ้นโดยพระบาทสมเด็จพระปิ่นเกล้าเจ้าอยู่หัว ภายในมีภาพจิตกรรมฝาผนังฝีมือช่างจีนทั้ง 3 ด้าน ปัจจุบัน เป็นสถานที่เก็บรักษาป้ายอวยพรขนาดใหญ่ซึ่งเข้าใจว่าเป็นของถวายพระบาทสมเด็จพระปิ่นเกล้าเจ้าอยู่หัว
ประวัติ.
เก๋งนุกิจราชบริหารเป็นอาคารที่พระบาทสมเด็จพระปิ่นเกล้าเจ้าอยู่หัวโปรดให้สร้างโปรดฯ ให้พระวิสูตรวารี (มลิ) สร้างขึ้นเมื่อพระองค์เสด็จมาประทับยังพระบวรราชวัง แต่ยังสร้างไม่แล้วเสร็จพระองค์ก็เสด็จสวรรคตไปเสียก่อน ดังนั้น พระบาทสมเด็จพระจอมเกล้าเจ้าอยู่หัวจึงโปรดฯ ให้สร้างต่อจนเสร็จ
เก๋งนุกิจราชบริหารเป็นอาคารชั้นเดียวก่ออิฐถือปูน ขนาดกว้าง 4.50 เมตร ยาว 7.8 เมตร สูงถึงสันหลัง 4.50 เมตร มีรูปแบบสถาปัตยกรรมแบบจีน หลังคามุงกระเบื้องแบบจีน หน้าบัน จั่ว และสันหลังคาเขียนรูปดอกพุดตานและไก่ฟ้า ประตูด้านหน้าเป็นไม้แกะสลักรูปเครื่องแจกันจีน ภายในเก๋งมีจิตกรรมฝาผนังทั้ง 3 ด้าน เรื่องพงศาวดารเรื่องห้องสินโดยเป็นฝีมือของช่างจีน ตอนในสุดมีป้ายหินอ่อนสลักด้วยตัวทองว่า "เก๋งนุกิจราชบริหาร"
สัญญาณแอนะล็อก

สัญญาณแอนะล็อก (Analog Signal) เป็นสัญญาณแบบต่อเนื่อง มีลักษณะเป็นคลื่นไซน์ (sine wave) โดยที่แต่ละคลื่นจะมีความถี่และความเข้มของสัญญาณที่ต่างกัน เมื่อนำสัญญาณข้อมูลเหล่านี้ผ่านอุปกรณ์รับสัญญาณและแปลงสัญญาณก็จะได้ข้อมูลที่ต้องการ ตัวอย่างของการส่งข้อมูลที่มีสัญญาณแบบแอนะล็อก คือ การส่งผ่านระบบโทรศัพท์เคลื่อนที่ 
สัญญาณแอนะล็อกเป็นสัญญาณที่มักเกิดขึ้นในธรรมชาติเป็นสัญญาณที่มีความต่อเนื่อง ไม่ได้มีการเปลี่ยนแปลงอย่างรวดเร็ว สัญญาณแบบนี้ เช่น เสียงพูด เสียงดนตรี เป็นต้น
ซุนฮิว

ซุนฮิว เป็นบุคคลชาวจีน อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ปฏิบัติการบากราตีออน

ปฏิบัติการบากราตีออน  เป็นชื่อรหัสของ ปฏิบัติการรุกทางยุทธศาสตร์เบลารุส โดยสหภาพโซเวียตในช่วงสงครามโลกครั้งที่สอง ซึ่งกวาดล้อมกำลังเยอรมนีออกจากสาธารณรัฐสังคมนิยมโซเวียตเบลารุสและโปแลนด์ตะวันออก ระหว่างวันที่ 22 มิถุนายนถึง 19 สิงหาคม ค.ศ. 1944 ชื่อของปฏิบัติการตั้งตามพลเอกปิออตร์ บากราตีออน ของจักรวรรดิรัสเซีย
กองทัพแดงซึ่งเกี่ยวข้องกับปฏิบัติการบากราตีออนโดยตรงมีแนวรบบอลติกที่ 1 ในบัญชาของพลเอกอีวาน บากราเมียน, แนวรบเบียโลรัสเซียที่ 1 ในบัญชาของพลเอกอาวุโสคอนสตันติน โรคอสซอฟสกี (ผู้ได้เลื่อนยศเป็นจอมพลเมื่อ 29 มิถุนายน 1944) แนวรบเบียโลรัสเซียที่ 2 ในบัญชาของพลเอกซาฮารอฟ และแนวรบเบียโลรัสเซียที่ 3 ในบัญชาของพลเอกอีวาน เชเนียฮอฟสกี ปฏิบัติการดังกล่าวลงเอยด้วยการที่กลุ่มทัพกลางของเยอรมนีถูกทำลายเกือบราบคาบ และบรรดากองทัพที่เป็นส่วนหนึ่งของกลุ่มทัพกลาง ได้แก่ กองทัพที่ 4, กองทัพยานเกราะที่ 3 และกองทัพที่ 9 เรียกได้ว่าเป็น "ความพ่ายแพ้ครั้งหายนะที่สุดของกองทัพเยอรมันทั้งหมดในสงครามโลกครั้งที่สอง" เมื่อสิ้นสุดปฏิบัติการ ดินแดนส่วนมากทางตะวันตกของสหภาพโซเวียตตะวันตกถูกยึดคืน กองทัพแดงได้ฐานที่มั่นในโรมาเนียและโปแลนด์
เป้าหมายของปฏิบัติการนี้ซับซ้อนกว่ามาก กองทัพแดงปรับใช้มโนทัศน์การปฏิบัติการเชิงลึกโซเวียต ยุทธการเชิงลึกโซเวียตและมาสกีรอฟกา (การลวงทางทหาร) นวัตกรรมของสหภาพโซเวียตเหล่านี้เป็นไปได้ส่วนหนึ่งเพราะการจัดหารถบรรทุกกว่า 220,000 คันจากสหรัฐอเมริกาเพื่อให้ทหารราบโซเวียตมียานยนต์ มีการเสนอแนะว่า เป้าหมายหลักของการรุกครั้งนี้ คือ หัวสะพานบนแม่น้ำวิสตูล่าทางตอนกลางของโปแลนด์ และปฏิบัติการบากราตีออนนั้นเพื่อสร้างวิกฤตการณ์ในเบลารุสเซียเพื่อหันกองหนุนเคลื่อนที่เร็วไปยังส่วนกลางโดยเป็นส่วนหนึ่งของมาสกีรอฟกา ให้ออกมาจากพื้นที่ลูบลิน-เบรสท์, ลวอฟ-ซันโดเมียร์ซที่ซึ่งสหภาพโซเวียตตั้งใจจะดำเนินการการรุกลวอฟ-ซานโดเมียร์ซ และการรุกลุบลิน-เบรสท์
โรติเฟอร์

โรติเฟอร์  เป็นชื่อสามัญของสัตว์ใน ไฟลัมโรติเฟอรา (Rotifera) ซึ่งเป็นกลุ่มของสัตว์ไม่มีกระดูกสันหลังที่มีชื่อสามัญว่าโรติเฟอร์ ส่วนหัวมีขนเซลล์เรียงกันเป็นแผงเรียกว่าโคโรนา มีการพัดโบกของซิเลียดูคล้ายวงล้อหมุน สมมาตรครึ่งซีก มีเนื้อเยื่อ 3 ชั้นในระยะเอ็มบริโอ มีระบบอวัยวะแบบสัตว์ชั้นสูง มีซีลอมไม่แท้ มีระบบทางเดินอาหารแบบสมบูรณ์ (Complete digestive tract) เป็นพวกแรก ลำตัวยาว โปร่งใส ถ้ามีสีจะมีสีสดใส มีตาเดี่ยวทำหน้าที่รับแสง ระบบสืบพันธุ์แยกเพศกัน ตัวผู้เล็กกว่าตัวเมียเสมอ บางชนิดมีสารเคลือบผิวหนา คล้ายเป็นเกราะ และมีหนามด้วย เรียกโครงสร้างนี้ว่า ลอริกา มีเท้าสำหรับยึดเกาะ บริเวณคอหอยมีอวัยวะคล้ายฟันเรียกว่า แมสแตกซ์ (Mastax) ตัวอย่างของสัตว์ในไฟลัมนี้ ได้แก่ไรหมุนหรือหนอนจักร มักอยู่กับพืชน้ำในน้ำจืด หรือมอสในน้ำเค็ม หากินอิสระ บางชนิดเป็นปรสิตบนเหงือกของสัตว์จำพวกกุ้ง-กั้ง-ปู
โรติเฟอร์ที่มีเท้าจะเคลื่อนที่ไปตามพื้นท้องน้ำโดยใช้โคโรนาและเท้าคืบคลาน โรติเฟอร์ที่เป็นแพลงก์ตอนใช้โคโรนาเคลื่อนที่เพียงอย่างเดียว โคโรนาทำหน้าที่พัดอาหารเข้าปาก ใช้แมสแตกซ์บดเคี้ยว แล้วจึงส่งเข้าสู่กระเพาะอาหาร การผสมพันธุ์เป็นแบบปฏิสนธิภายใน เมื่อประชากรน้อย โรติเฟอร์จะสร้างไข่ที่เป็นดิพลอยด์ ซึ่งจะฟักเป็นตัวเมียทั้งหมด จนมีประชากรมากจึงจะสร้างไข่แบบแฮพลอยด์ ที่จะฟักเป็นตัวผู้และตัวเมีย ซึ่งเมื่อเป็นตัวเต็มวัยจึงจะผสมพันธุ์กัน ไข่ของโรติเฟอร์ที่เกิดจากการปฏิสนธิมีผนังหนา ทนต่อสภาพแวดล้อมที่ไม่เหมาะสมได้ดี โรติเฟอร์บางชนิดอาศัยอยู่ในสภาพแวดล้อมที่ไม่เหมาะสม เช่นบนมอสหรือทรายได้นาน 3-4 ปี โดยไม่มีการผสมพันธุ์
ระบบหมุนเวียนเลือด

ระบบไหลเวียนโลหิต
เลือดจากส่วนต่างๆของร่างกายจะไหลมาเข้าที่ Right atrium (ห้องบนขวา) โดยเลือดจากหัวและแขนจะมาทาง Superior venacava (เส้นเลือดดำใหญ่) ส่วนจากขาและลำตัว จะมาทาง Inferior venecava และจะเข้าทางห้องบนขวา ผ่านลิ้นหัวใจ Tricuspid valve เข้าสู่ Right ventricle (ห้องล่างขวา) แล้วดันขึ้นผ่านลิ้น Pulmonary semilunar valve เข้าเส้น Pulmonary artery (เส้นเลือดเข้าปอด) ไปแลกเปลี่ยนแก๊สที่ปอด กลายเป็นเลือดดี แล้วส่งออกมาทาง Pulmonary vein เข้าสู่ Left atrium (ห้องบนซ้าย) ผ่านลิ้นหัวใจ Bicuspid valve เข้าสู่ Left ventricle (ห้องล่างซ้าย) ซึ่งจะมีผนังหนาที่สุด เพราะบีบตัวให้เลือดออกไปทางเส้นเลือด Aorta(เส้นเลือดแดงใหญ่) โดยผ่านลิ้นที่กั้นระหว่างเส้นเลือดกับ Left ventricle (ห้องล่างซ้าย) เรียกว่า Aortic semilunar valve ไปเลี้ยงส่วนต่างๆของร่างกายต่อไป
สะพานนวรัฐ

สะพานนวรัฐ เป็นสะพานข้ามแม่น้ำปิงแห่งแรกที่ทำด้วยไม้สัก ก่อสร้างเมื่อปี พ.ศ. 2433 ปัจจุบันได้รับการสร้างใหม่ให้เป็นสะพานคอนกรีตเสริมเหล็ก เมื่อปี พ.ศ. 2510 ตั้งชื่อตามเจ้าแก้วนวรัฐ เจ้าหลวงเชียงใหม่องค์ที่ 9 ตั้งอยู่บริเวณใกล้กับโรงเรียนเชียงใหม่คริสเตียน และจวนผู้ว่าราชการจังหวัดเชียงใหม่
ประวัติ.
สะพานเหล็ก.
สะพานนวรัฐ เป็นสะพานไม้ข้ามแม่น้ำปิงสะพานที่ 2 โดยสะพานแรก คือ สะพานไม้ที่ข้ามระหว่างตลาดต้นลำไยกับวัดเกตการาม หรือ "สะพานจันทร์สม" เมื่อปี พ.ศ. 2440 เมื่อนายปิแอร์ โอร์ต นักกฎหมายชาวเบลเยียมเดินทางมาเมืองเชียงใหม่และบันทึกเกี่ยวกับสะพานข้ามแม่น้ำปิงว่า "…เชียงใหม่ไม่ใช่เมืองเก่าแก่มากนัก (เมื่อเทียบกับเมืองในยุโรป) แบ่งออกเป็น 2 เขต แต่ละเขตมีกำแพงสูงราว 3-4 เมตร และมีป้อมสูงที่แต่ละมุมกำแพง ตัวเมืองตั้งอยู่บนฝั่งขวาของแม่น้ำ ส่วนบนฝั่งซ้ายก็มีอาคารสำคัญๆ ตั้งอยู่ มีสะพานไม่สวยงามทอดเชื่อมระหว่างสองฝั่งแม่น้ำ สะพานนี้มีเสา 14 ต้น ระหว่างที่ข้าพเจ้าพำนักอยู่ในเชียงใหม่สะพานนี้โยกคลอนเนื่องจากถูกท่อนไม้ซุงที่มากับกระแสน้ำดัน"
สะพานนี้เป็นสะพานข้ามแม่น้ำปิงที่เชียงใหม่แห่งแรกทำด้วยไม้สัก สร้างโดยนายชี้กหรือหมอชี้ก ราวปี พ.ศ. 2433 ใช้การต่อมาหลายสิบปีจนพังลง โดยชื่อ "นวรัฐ" ตั้งเพื่อเป็นเกียรติแก่เจ้าแก้วนวรัฐ เจ้าหลวงเชียงใหม่องค์สุดท้าย
สมัยที่พระยาอนุบาลพายัพกิจได้รับแต่งตั้งไปรับตำแหน่งผู้ว่าราชการจังหวัดแม่ฮ่องสอน ระหว่างทางต้องมาพักเตรียมตัวเดินทางในเมืองเชียงใหม่ได้บันทึกเกี่ยวกับสะพานนวรัฐ สะพานแห่งที่สองไว้ว่า "สะพานนวรัฐที่สร้างด้วยไม้นี้ ต่อมาได้เกิดเพลิงไหม้สะพาน ทางราชการจึงสร้างสะพานเหล็กลำลองพอให้รถวิ่งข้าไปมาได้ เมื่อรถไฟมาถึงเชียงใหม่ในปี พ.ศ. 2464 จึงมีการรื้อสะพานไม้เดิมแล้วสร้างสะพานเหล็กขึ้นแทน"
สะพานเหล็ก ถูกสร้างขึ้นทดแทนสะพานไม้สัก และเริ่มใช้งานในปี พ.ศ. 2466 จนกระทั่งในปี พ.ศ. 2510 จึงรื้อสะพานเหล็กแล้วก่อสร้างเป็นสะพานคอนกรีตเสริมเหล็กขึ้นแทน โดยมีพิธีเปิดอย่างเป็นทางการ เมื่อวันที่ 26 ธันวาคม พ.ศ. 2510 พร้อมกันกับสะพานเม็งรายอนุสรณ์ ส่วนโครงสร้างสะพานเหล็กที่ถูกรื้อไปแล้วนั้นภายหลังทางอำเภอปาย จังหวัดแม่ฮ่องสอนได้ขอชิ้นส่วนโครงสร้างสะพานทั้งหมดเพื่อนำมาประกอบใหม่ทดแทนสะพานแบบไม้เดิมที่เสียหายหนักจากเหตุการณ์อุทกภัย
องค์กรปกครองส่วนท้องถิ่นรูปแบบพิเศษ

องค์กรปกครองส่วนท้องถิ่นรูปแบบพิเศษ คือ การปกครองส่วนท้องถิ่นรูปแบบหนึ่งในประเทศไทยที่ปกครองแบบพิเศษจะประกอบด้วย สภา ผู้ว่าราชการ หรือนายก ซึ่งปัจจุบันในประเทศไทยจะมีอยู่สองเขตการปกครองที่เป็นองค์กรปกครองส่วนท้องถิ่นรูปแบบพิเศษ คือ กรุงเทพมหานคร และเมืองพัทยา
รายชื่อ.
<templatestyles src="Flowlist/styles.css" />
<templatestyles src="Template:Table alignment/tables.css" />
แผนการจัดตั้งในอนาคต.
ปัจจุบัน มีโครงการจัดตั้งองค์กรปกครองส่วนท้องถิ่นรูปแบบพิเศษขึ้นอีก 1 แห่ง คือ เชียงใหม่มหานคร ซึ่งเป็นการบริหารราชการส่วนท้องถิ่นรูปแบบพิเศษที่จะจัดตั้งขึ้นและบริหารจังหวัดเชียงใหม่ทั้งจังหวัดแทน ภายหลังร่างพระราชบัญญัติระเบียบบริหารราชการเชียงใหม่มหานคร พ.ศ. ... มีผลใช้บังคับ โดยภาคีเครือข่ายรณรงค์เลือกตั้งผู้ว่าราชการจังหวัดเชียงใหม่ได้ยื่นร่างนี้ให้ประธานสภาผู้แทนราษฎรพิจารณาเบื้องต้นเมื่อวันที่ 22 พฤษภาคม พ.ศ. 2567
ฮอร์ตัน กับ โลกจิ๋วสุดมหัศจรรย์

ฮอร์ตัน กับ โลกจิ๋วมหัศจรรย์  เป็นภาพยนตร์แอนิเมชัน จัดฉายครั้งแรกวันที่ 17 มีนาคม ค.ศ. 2008 กำกับโดย Jimmy Hayward สร้างโดย สหรัฐอเมริกา ความยาวประมาณ 88 นาที
เพลงประกอบภาพยนตร์.
ออกจำหน่ายในปี ค.ศ. 2008 มีความยาวทั้งสิ้น 59:54
บ้านผีสิง (ภาพยนตร์)

บ้านผีสิง เป็นภาพยนตร์ที่ออกฉายใน ค.ศ. 2006 กำกับโดย จิล คีนัน อำนวยการสร้างโดย โรเบิร์ต เซเม็กคิส และ สตีเวน สปีลเบิร์ก ฉายในประเทศสหรัฐอเมริกา เมื่อวันที่ 21 กรกฎาคม ค.ศ. 2006 ส่วนประเทศไทย 31 ตุลาคม ค.ศ. 2006 เป็นครั้งแรกหลังจากเรื่อง เจาะเวลาหาอดีต ภาค 3 ที่ทั้งคู่ได้กลับมาร่วมงานกันอีกครั้ง โดยเป็นเป็นผู้อำนวยการสร้างด้วยกัน ภาพยนตร์แอนิเมชั่นเรื่องนี้เป็นเรื่องที่ 2 ที่ใช้เทคนิคใหม่ในการสร้าง โดยเรื่องแรกที่ใช้เทคนิคใหม่ในการสร้างคือเรื่อง โพลาร์ เอ็กซ์เพลส โดยผู้อำนวยการสร้าง Robert Zemeckis
การเข้าฉาย.
ในงานแถลงข่าว การจัดจำหน่ายของบริษัท Columbia ที่สำนักงานใหญ่นครนิวยอร์ก เมื่อต้นเดือน พฤษภาคม ปี 2006 เป็นการฉายครึ่งแรกของภาพยนตร์ รวมทั้งรายชื่อผู้พากย์เสียง เช่น Steve Buscemi นิค แคนนอน Maggie Gyllenhaal เควิน เจมส์ เจสัน ลี Catherine O'Hara Kathleen Turner และ Fred Willard
ผู้กำกับ จิล คีนัน ได้รับรางวัลชนะเลิศของUCLA สำหรับ แอนิเมชันสยองขวัญ-แฟนตาซี 
เวอร์ชัน ดิจิตอล สามมิติ.
โพลาร์ เอ็กซ์เพลส เป็นภาพยนตร์สามมิติที่ถูกสร้างขึ้นและจำกัดพิเศษในการฉายระบบดิจิตอลสามมิติ และระบบเสียงสมจริงแทนระบบเก่า ขณะที่ภาพยนตร์เรื่อง โพลาร์ เอ็กซ์เพลส ได้ถูกสร้างขึ้นเพื่อเข้าฉายในโรงภาพยนตร์ ไอแมกซ์ มีจอภาพใหญ่ ขนาดฟิลม์ 70 มิลิเมตร ส่วนบ้านผีสิง (Monster House) ฉายประมาณ 200 โรงภาพยนตร์ พร้อมอุปกรณ์ใหม่ คือแว่นสามมิติ ในระบบดิจิตอลภาพสามมิติ ซึ่งกรรมวิธีนี้ไม่มีในภาพยนตร์ทั่วไป แต่เป็นระบบดิจิตอลอย่างเดียว เป็นจุดเริ่มต้นของระบบดิจิตอลสามมิติ และได้สร้างปรากฏการ์ณสามมิติที่มีความหลากหลายมากขึ้นสำหรับการฉายภาพยนตร์ สำหรับสตูดิโอที่ฉายจะมีชื่อขึ้นว่า Imageworks 3D
สถานบ่มเพาะวิสาหกิจ มหาวิทยาลัยนเรศวร

สถานบ่มเพาะวิสาหกิจ มหาวิทยาลัยนเรศวร หน่วยงานด้านการพัฒนาธุรกิจในเขตภาคเหนือตอนล่าง สังกัดสำนักงานอธิการบดี มหาวิทยาลัยนเรศวร ตั้งอยู่ ณ อำเภอเมืองพิษณุโลก จังหวัดพิษณุโลก 
ประวัติ.
ตามที่สำนักงานคณะกรรมการการอุดมศึกษา มีโครงการจัดตั้งหน่วยบ่มเพาะธุรกิจในสถาบันอุดมศึกษา เพื่อที่ผลักดันงานวิจัยในเชิงพาณิชย์ความรู้และเพิ่มขีดความสามารถของผู้ประกอบการเดิมหรือผู้ประกอบการใหม่ให้มีศักยภาพมากขึ้น รวมทั้งผู้ที่สนใจเป็นเจ้าของธุรกิจรายใหม่ให้สามารถดำเนินธุรกิจได้สำเร็จโดยใช้วิธีการอบรมให้คำปรึกษาแนะนำอย่างต่อเนื่อง ทั้งทางด้านการตลาดการเงินและอื่นๆ 
มหาวิทยาลัยนเรศวรซึ่งมีความพร้อมทั้งบุคลากร งานวิจัย และด้านวิชาการ ซึ่งให้บริการทั้ง 9 จังหวัดภาคเหนือตอนล่าง จะสามารถเป็นแหล่งสร้างผู้ประกอบการรุ่นใหม่ในเขตภาคเหนือตอนล่าง ในอนาคต ทั้งนี้มหาวิทยาลัยนเรศวรได้ร่วมมือกับ สกอ.ในการจัดตั้งสถานบ่มเพาะวิสาหกิจ เพื่อเป็นพี่เลี้ยงให้กับ ธุรกิจใหม่ และธุรกิจ SMEs อื่นๆที่มีความต้องการที่จะยกระดับสินค้าและบริการ การบริหารจัดการ 
มหาวิทยาลัยนเรศวรจึงจัดตั้ง "ศูนย์บ่มเพาะวิสาหกิจ" เมื่อวันที่ 12 กรกฎาคม พ.ศ. 2548 โดยเป็นหน่วยงานภายใต้กำกับสำนักงานอธิการบดี และได้รับการสนับสนุนจากสำนักงานคณะกรรมการการอุดมศึกษา เพื่อส่งเสริมพัฒนางานวิจัยในเชิงพาณิชย์กระตุ้นและส่งเสริมผู้ประกอบการรายใหม่ และผู้ประกอบการเดิมให้มีการพัฒนาศักยภาพและดำเนินธุรกิจได้อย่างประสบความสำเร็จ 
ทั้งนี้อาศัยองค์ความรู้ของมหาวิทยาลัยนเรศวรที่เป็นแหล่งรวมความก้าวหน้าทางเทคโนโลยีทรัพยากรบุคคลและความรู้ในการบริการจัดการธุรกิจที่มีศักยภาพในหลากหลายรูปแบบ โดยจะเป็นตัวกลางในการให้ความช่วยเหลือที่มีประสิทธิภาพ ทั้งการประสานงานกับภาคอุตสาหกรรม หอการค้าจังหวัด และหน่วยงานอื่นๆ
ต่อมาในวันที่ 20 มิถุนายน พ.ศ. 2552 สภามหาวิทยาลัยนเรศวรได้มีมติให้เปลี่ยนชื่อใหม่เป็น "สถานบ่มเพาะวิสาหกิจ"
ในปัจจุบัน สถานบ่มเพาะวิสาหกิจ มหาวิทยาลัยนเรศวรได้ให้บริการในการให้คำปรึกษาแนะนำทางด้านธุรกิจ จัดการฝึกอบรม สัมมนา และ จัดกิจกรรมสนับสนุนด้านการเงิน การตลาด เพื่อสร้างความเข้มแข็ง ทั้งทางภาคทฤษฎีและภาคปฏิบัติอย่างต่อเนื่อง รวมทั้งให้บริการสำนักงานให้เช่าในอาคารที่ตั้งของสถานบ่มเพาะวิสาหกิจ (ชั้น 6 อาคารวิศวกรรมเครื่องกล-อุตสาหการ คณะวิศวกรรมศาสตร์ มหาวิทยาลัยนเรศวร) อีกด้วย
ร้านค้า.
ปัจจุบัน สถานบ่มเพาะวิสาหกิจ มหาวิทยาลัยนเรศวรได้เปิดร้านค้าเพื่อเป็นแหล่งที่ศึกษาในการประกอบธุรกิจสำหรับนิสิตในชมรม NUBI Club 2 แห่ง ดังนี้
การบริหารส่วนงานราชการ.
สถานบ่มเพาะวิสาหกิจ มหาวิทยาลัยนเรศวร เป็นหน่วยงานในสังกัดสำนักงานอธิการบดี มหาวิทยาลัยนเรศวร โดยคณะผู้บริหารดังนี้
อนึ่งได้มีการแบ่งส่วนงานราชการออกเป็นส่วน ดังนี้
สัญญาณรบกวนจอห์นสัน–นือควิสต์

สัญญาณรบกวนจอห์นสัน–นือควิสต์  คือ สัญญาณรบกวนซึ่งมีผลมาจากอุณหภูมิ ซึ่งมาจาการที่พลังงานความร้อน มีผลต่อการเคลื่อนที่ของอิเล็กตรอนในตัวนำไฟฟ้า สัญญาณนี้ได้ถูกทดลองโดย จอห์น บี จอห์นสัน (John B. Johnson) แต่ได้รับการอธิบายในทางทฤษฎีโดยฮารี นือควิสต์ โดยได้ผลตรงกัน
ในแบบจำลองทางทฤษฎี เราจะสมมุติปัญหาให้เป็นความผันผวนจากอุณหภูมิแบบสุ่มของอิเล็กตรอนภายตัวต้านทาน 1 มิติ ที่มีความยาวเป็น L มีพื้นที่หน้าตัดเป็น A มีความต้านทาน R และมีศักย์ไฟฟ้าตกคร่อมจากกฎของโอห์ม V=IR โดยกระแสและศักย์ไฟฟ้านั้นจะมีผลมาจากความผันผวนทางอุณหภูมิ ที่จะอนุญาตให้อิเล็กตรอนเคลื่อนที่ไปในทิศทางหนึ่ง ๆ มากกว่าทิศทางอื่น ๆ
โดยปรกติแล้วเมื่อไม่มีกระแสไหล จะได้ว่าศักย์ไฟฟ้าเฉลี่ยจะมีค่าเท่ากับศูนย์ จากการที่อิเล็กตรอนควรจะเคลื่อนที่แบบสุ่มไปเท่า ๆ กันทั้งสองด้านของตัวนำไฟฟ้า
นั่นคือ <math>\left\langle V \right\rangle =0</math>
แต่ว่าในความเป็นจริงความผันผวนทางอุณหภูมิควรจะทำให้ค่าของศักย์ไฟฟ้ามีค่าที่เวลาต่าง ๆ
<math>V (t) \ne 0</math>
จึงใช้ผลจาก <math>\left\langle \Delta V \right\rangle ^{2}=\left\langle (V-\left\langle V \right\rangle) ^{2} \right\rangle =\left\langle V^{2} \right\rangle -\left\langle V \right\rangle ^{2}=\left\langle V^{2} \right\rangle \ne 0</math>
<math>\left\langle \Delta V \right\rangle ^{2}=\left\langle V^{2} \right\rangle </math> คือ ศักย์จากสัญญาณรบกวนทางอุณหภูมิ (thermal noise voltage)
จากกฎของโอห์ม
<math>\Delta V=\Delta I\cdot R=\Delta \frac{q}{t_{0}}R=\frac{e\Delta x/L}{t_{0}}R</math>
โดยที่ L คือความยาวของตัวต้านทาน <math>\Delta x</math> เป็นการเคลื่อนที่โดยรวมตามทิศทาง x ของอิเล็กตรอนทุกตัวในช่วงเวลา <math>t_{0}</math>
จะได้ว่า 
<math>\Delta x=\sqrt{N}\Delta d</math>
<math>\Delta d</math> คือ ระยะทางเฉลี่ยที่อิเล็กตรอนแต่ละตัวเคลื่อนที่ และ 
<math>N</math> คือ จำนวนอิเล็กตรอนที่เคลื่อนที่ทั้งหมดในช่วงเวลา <math>t_{0}</math>
จะได้ว่า 
<math>\Delta V=\frac{e}{L}\sqrt{N}\frac{\Delta d}{t_{0}}R</math>
และจาก 
<math>N= (nAL) \frac{t_{0}}{\tau }</math>
โดย n คือ ความหนาแน่นของอิเล็กตรอนที่ถูกเหนี่ยวนำ
<math>\tau </math> คือ ช่วงเวลาที่อิเล็กตรอนแต่ละตัวจะปะทะ (Collision) กัน
จาก 
<math> (\Delta d) ^{2}=\left\langle d^{2} \right\rangle =\left\langle v_{x}^{2}\tau ^{2} \right\rangle =\left\langle v_{x}^{2} \right\rangle \tau ^{2}</math>
และความสัมพันธ์อัตราเร็วกับอุณหภูมิ 
<math>\left\langle E \right\rangle =\frac{1}{2}m\left\langle v_{x}^{2} \right\rangle =\frac{1}{2}k_{B}T</math>
โดย m คือ มวลอิเล็กตรอน
นั่นคือ 
<math> (\Delta d) ^{2}=\frac{k_{B}T\tau ^{2}}{m}</math>
จะได้ว่า 
<math> (\Delta V) ^{2}=\frac{e^{2}}{L^{2}}N\frac{(\Delta d) ^{2}}{t_{0}^{2}}R^{2}</math>
<math>=\frac{e^{2}}{L^{2}}\frac{nALt_{0}}{\tau }\frac{k_{B}T\tau ^{2}}{mt_{0}^{2}}R^{2}=\frac{A}{L}\frac{ne^{2}\tau }{m}\frac{k_{B}T}{t_{0}}R^{2}</math>
แต่ว่า 
<math>\frac{L}{A}\frac{2m}{ne^{2}\tau }=\frac{L}{A}\rho =R</math>
ดังนั้น 
<math>\left\langle V^{2} \right\rangle =4k_{B}TR\Delta f</math>
โดยที่ 
<math>\Delta f=\frac{1}{2t_{0}}</math>
<math>\frac{\left\langle V^{2} \right\rangle }{\Delta f}=4k_{B}TR</math> 
<math>[Volt^{2}/Hz]</math> ความถี่สัญญาณ (bandwidth) [ความหนาแน่นพลังงานในความถี่] [power spectral density]
บีต นักล่าอสูร

บีต นักล่าอสูร เป็นการ์ตูนญี่ปุ่นที่แต่งเรื่องโดย ริกุ ซันโจ และวาดภาพโดย โคจิ อินาดะ เป็นเรื่องของ บีต เด็กหนุ่มนักล่าอสูรที่มีความคิดที่จะกวาดล้างแวนเดลให้หมดไปจากโลก พร้อมกับ โพอาล่า คิดส์ มิวฟา จี๊ค และเสลด เพื่อนของเขา
เรื่องย่อ.
บีตเป็นเด็กกำพร้าเขาถูกเลี้ยงมาโดยพ่อและแม่ของโพอาล่า เมืองของเขาถูกปกป้องโดยกลุ่มนักล่าอสูรเซน่อน ความใฝ่ฝันของบีตคือการเป็นนักล่าอสูรเพื่อให้ยุคมืดนี้ได้สิ้นสุดลงเขาจึงให้แม่เฒ่าลงสัญลักษณ์แห่งนักล่าอสูรตั้งแต่อายุสิบสอง ตอนนั้นเวนเดลเบลโทสได้เข้าโจมตีเมืองที่บีตอาศัยอยู่เขาพยายามที่จะปกป้องเมืองแต่ท้ายที่สุดเซน่อนก็ได้ออกมาช่วยไว้ บีตโดนพลังมืดของเบลโทสไปทำให้เซน่อนและพวกของเขาได้ใช้ไซกะในการช่วยบีตเอาไว้ ซึ่งตอนนั้นเองบีตก็ได้รู้ว่าความจริงแล้วว่าเซน่อนเป็นพี่ชายของตน หลังการต่อสู้ครั้งนั้นเซน่อนและพวกได้หายสาบสูญไป บีตยังเชื่อว่าเซน่อนยังมีชีวิตอยู่จึงออกตามหา หลายปีต่อมาบีตกลับมาที่เมืองอีกครั้งพร้อมได้ช่วยโพอาล่ากำจัดเวนเดลที่โจมตีเมืองของเขา หลังจากนั้นบีตก็ออกเดินทางอีกครั้งพร้อมกับโพอาล่าและได้พบเพื่อนใหม่ ๆ มากมายไม่ว่าจะเป็น จี๊ค รุค นัท สเลด มิลฟา คิส และบีตก็ได้ตั้งกลุ่มนักสู้บีตขี้นมาโดยมีสมาชิกคือ บีต โพอาล่า คิส มิลฟา
ตัวละคร.
ตัวละครพิเศษ.
ตัวละครพิเศษคือตัวละครที่ไม่ปรากฏอยู่ในฉบับมังงะแต่ปรากฏอยู่ในฉบับอนิเมะ
จำนวนตอน.
บีท นักล่าอสูร มี 52 ตอน
บีท นักล่าอสูร เอ็กเซเลี่ยน มี 25 ตอน
ฮิซบุลลอฮ์ชาวเคิร์ด

ฮิซบุลลอฮ์ชาวเคิร์ด (เคิร์ด: Hizbullahî Kurdî) หรือ ฮิซบุลลอฮ์ชาวเติร์ก เป็นกองกำลังทหารอิสลามนิกายซุนนีของชาวเคิร์ดในตุรกี ก่อตั้งเมื่อราว พ.ศ. 2533 เพื่อตอบสนองต่อพรรคแรงงานเคอร์ดิสถานที่ต่อต้านมุสลิมในตะวันออกเฉียงใต้ของตุรกี ซึ่งเป็นบริเวณที่เป็นที่ตั้งของกลุ่มที่ต้องการตั้งรัฐอิสลามที่เป็นเอกราชหลายกลุ่ม กลุ่มนี้มีฐานที่มั่นในตุรกีและไม่มีความเกี่ยวพันกับกลุ่มฮิซบุลลอฮ์ในเลบานอนที่นับถือนิกายชีอะฮ์
Tansu Çiller อดีตนายกรัฐมนตรีของตุรกีและผู้นำพรรคทางที่ถูกต้องสนับสนุนกลุ่มฮิซบุลลอฮ์ชาวเคิร์ดทั่วประเทศใน พ.ศ. 2537 เพื่อสนับสนุนให้กลุ่มนี้ต่อสู้กับพรรคแรงงานเคอร์ดิสถาน และกลุ่มนิยมความรุนแรงอื่น ๆ ที่ต้องการจัดตั้งรัฐเคิร์ดในตะวันออกกลาง การสนับสนุนกลุ่มนี้ทำให้เกิดการฆาตกรรมทางการเมืองกว่า 3,000 ครั้ง 
ประวัติศาสตร์.
กลุ่มฮิซบุลลอฮ์ชาวเคิร์ดปรากฏตัวครั้งแรกในตะวันออกเฉียงใต้ของตุรกีเมื่อราว พ.ศ. 2533 และเป็นกลุ่มแบ่งแยกดินแดนชาวเคิร์ดที่ปรากฏเด่นขึ้นมา กลุ่มนิยมอิสลามกลุ่มนี้ เป็นกลุ่มที่ต่อต้านพรรคแรงงานเคอร์ดิสถาน Hüseyin Velioğlu ผู้นำของกลุ่มถูกตำรวจตุรกีฆ่าตายในกรุงอิสตันบูลเมื่อ 17 มกราคม พ.ศ. 2543
กิจกรรม.
เป้าหมายของกลุ่มคือโจมตีกองกำลังทางทหารของพรรคแรงงานเคอร์ดิสถานและกลุ่มต่อต้านอิสลามอื่นๆ กลุ่มนี้ถูกตำรวจจับตามากขึ้นในเดือนมกราคม พ.ศ. 2544 เมื่อมีส่วนเกี่ยวข้องในการสังหารตำรวจ และไม่มีปฏิบัติการที่สำคัญมาตั้งแต่ พ.ศ. 2545 นักการเมืองชาวตุรกีบางคน เช่น นายกรัฐมนตรี Suleyman Demirel เคยกล่าวอ้างว่าจุดมุ่งหมายของกลุ่มฮิซบุลลอฮ์ชาวเคิร์ดเป็นการปกป้องประชาชนจากลัทธิมากซ์ของพรรคแรงงานเคอร์ดิสถาน แต่เมื่อวัตถุประสงค์ของกลุ่มขัดแย้งกับรัฐบาล กลุ่มนี้จึงถูกประกาศให้เป็นกลุ่มก่อการร้ายไป ปัจจุบันคาดว่ากลุ่มนี้มีกำลังราว 200–300 คน และมีผู้สนับสนุนหลายพันคน
โยโก กูชิเก็ง

โยโก กูชิเก็ง (; โรมาจิ: "Yōkō Gushiken") อดีตนักมวยสากลชาวญี่ปุ่น เป็นนักมวยแชมป์โลกชาวญี่ปุ่นที่ทำสถิติป้องกันตำแหน่งไว้ได้มากที่สุด คือ 13 ครั้ง
ประวัติ.
กูชิเก็งเป็นนักมวยถนัดซ้าย เริ่มชกมวยสากลอาชีพตั้งแต่ พ.ศ. 2517 ชกเพียง 9 ครั้งก็ได้ชิงแชมป์โลกของสมาคมมวยโลก รุ่นจูเนียร์ฟลายเวท ในฐานะรองแชมป์โลก WBA อันดับ 10 กับ ฆวน อันโตนิโอ กุซมัน นักมวยเจ้าของตำแหน่งชาวโดมินิกัน ผลการชกกูชิเก็งชนะน็อก ยก 7 ได้แชมป์โลกไปครอง ถือเป็นสถิติชกน้อยที่สุดที่ได้ครองแชมป์โลกของประเทศญี่ปุ่นในขณะนั้น กูชิเก็งสามารถป้องกันตำแหน่งได้ถึง 13 ครั้ง รวมทั้งชนะน็อค มนต์สยาม ฮ. มหาชัย ยก 4 กูชิเก็งเสียแชมป์ให้กับเปโดร โฟลเรส นักมวยรองแชมป์โลก WBA อันดับ 4 ชาวเม็กซิโก โดยเป็นฝ่ายแพ้ทีเคโอในยก 12 จากนั้นกูชิเก็งได้ประกาศแขวนนวมไป ไม่ได้ขึ้นชกอีกเลย
สถิติป้องกันแชมป์โลกของกูชิเก็ง 13 ครั้งเป็นสถิติป้องกันแชมป์โลกได้สูงสุดของญี่ปุ่น รวมถึงของทวีปเอเชียด้วยในช่วงนั้น (พ.ศ. 2523 - 2530) จนถูกทำลายลงโดยชัง ช็อน-กู นักมวยชาวเกาหลีใต้ที่ป้องกันแชมป์โลกของสภามวยโลก (WBC) รุ่นจูเนียร์ฟลายเวท ได้ 15 ครั้ง
หลังจากที่กูชิเก็งแขวนนวม กูชิเก็งยังคงมีชื่อเสียงในหมู่ชาวญี่ปุ่น และได้ผันตัวเข้าสู่วงการบันเทิงโดยเซ็นสัญญากับบริษัทโอตะพรอดักชันส์
จอร์จ เบอร์นาร์ด ชอว์

จอร์จ เบอร์นาร์ด ชอว์ (26 กรกฎาคม ค.ศ. 1856 - 2 พฤศจิกายน ค.ศ. 1950) เป็นนักเขียนบทละครชาวไอริช เกิดที่เมืองดับลิน ย้ายมาอยู่กรุงลอนดอนเมื่ออายุได้ 20 ปี และพำนักอยู่ในประเทศอังกฤษจนตลอดชีวิต เขาเริ่มต้นชีวิตการทำงานด้วยการประพันธ์เพลงและเขียนบทวิจารณ์วรรณกรรม ต่อมาจึงหันมาเขียนบทละคร และมีความชำนาญในการประพันธ์บทละครแนวชีวิต ชอว์มีผลงานบทละครมากกว่า 60 เรื่อง ส่วนใหญ่มีเนื้อหาที่สะท้อนถึงปัญหาสังคม เขาได้รับรางวัลโนเบลสาขาวรรณกรรม ในปี ค.ศ. 1925 และได้รับรางวัลออสการ์ สาขาบทภาพยนตร์ดัดแปลงยอดเยี่ยม ในปี ค.ศ. 1938
ผลงานที่มีชื่อเสียง ได้แก่
1. Man and Superman (ค.ศ. 1905)
2. Pygmalion (ค.ศ. 1913)
3. Saint Joan (ค.ศ. 1923)
วัดบวรสถานสุทธาวาส

วัดบวรสถานสุทธาวาส หรือ วัดพระแก้ววังหน้า เป็นวัดในพระราชวังบวรสถานมงคล โดยไม่มีพระภิกษุจำพรรษา เช่นเดียวกับวัดพระศรีรัตนศาสดารามภายในพระบรมมหาราชวัง โดยสมเด็จพระบวรราชเจ้ามหาศักดิพลเสพซึ่งเป็นกรมพระราชวังบวรสถานมงคลในรัชสมัยพระบาทสมเด็จพระนั่งเกล้าเจ้าอยู่หัว โปรดให้สร้างขึ้น แต่ยังไม่แล้วเสร็จก็สวรรคตเสียก่อน การก่อสร้างวัดพระแก้ววังหน้าจึงมาก่อสร้างแล้วเสร็จในรัชสมัยพระบาทสมเด็จพระจอมเกล้าเจ้าอยู่หัวและได้รับพระราชทานนามว่า วัดบวรสถานสุทธาวาส ปัจจุบัน วัดบวรสถานสุทธาวาสตั้งอยู่ในสถาบันบัณฑิตพัฒนศิลป เป็นวัดที่ไม่มีการประกอบสังฆกรรมใด ๆ แต่ถูกใช้เป็นสถานที่ประกอบพิธีไหว้ครู พิธีครอบครู และพิธีมงคลต่าง ๆ ของบรรดานาฏศิลปิน ดุริยางคศิลปิน และกรมศิลปากรแทน
ประวัติ.
การก่อสร้าง.
เมื่อครั้งการก่อสร้างพระราชวังสถานมงคลในสมัยของสมเด็จพระบวรราชเจ้ามหาสุรสิงหนาท พระองค์โปรดให้สร้าง "วัดหลวงชี" บริเวณด้านเหนือของพระราชวังสถานมงคล สำหรับเป็นสถานที่จำศีลของนางชีนามว่า นักนางแม้น ซึ่งเป็นมารดาของนักองค์อี ธิดาในสมเด็จพระอุไทยราชาธิราชรามาธิบดี พระเจ้ากรุงกัมพูชา พระสนมเอกในพระองค์ ต่อมาในสมัยของสมเด็จพระบวรราชเจ้ามหาเสนานุรักษ์ วัดหลวงชีเกิดชำรุดทรุดโทรม พระองค์จึงโปรดให้รื้อกุฏิวัดหลวงชีลง แล้วใช้สถานที่บริเวณนั้นสร้าง "สวนกระต่าย" จนสิ้นสมัยของพระองค์ 
ต่อมาพระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ สถาปนาพระเจ้าบรมวงศ์เธอ กรมหมื่นศักดิพลเสพ ขึ้นเป็นกรมพระราชวังบวรสถานมงคล ดังนั้นพระองค์จึงเสด็จมาประทับอยู่ที่พระราชวังบวรสถานมงคล โดยมีการได้ปรับปรุงและเปลี่ยนแปลงพระราชวังบวรสถานมงคลมากมาย เนื่องจากพระราชวังบวรสถานมงคลอยู่ในสภาพชำรุดทรุดโทรม พระองค์โปรดให้ใช้บริเวณสวนเลี้ยงกระต่ายในสมัยสมเด็จพระบวรราชเจ้ามหาเสนานุรักษ์เป็นบริเวณสำหรับสร้างวัดภายในพระราชวังบวรสถานมงคลเพื่อถวายเป็นพุทธบูชา เรียกว่า วัดพระแก้ววังหน้า แต่การก่อสร้างยังไม่แล้วเสร็จ พระองค์เสด็จทิวงคตลงเสียก่อน การก่อสร้างวัดพระแก้ววังหน้ามาแล้วเสร็จในรัชสมัยพระบาทสมเด็จพระจอมเกล้าเจ้าอยู่หัว โดยได้รับพระราชทานนามว่า "วัดบวรสถานสุทธาวาส"
พระเมรุพิมาน.
ในรัชสมัยพระบาทสมเด็จพระจุลจอมเกล้าเจ้าอยู่หัว พระองค์ทรงให้ยกเลิกตำแหน่งกรมพระราชวังบวรสถานมงคล พร้อมทั้งสถาปนาสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร ขึ้นที่ตำแหน่งสยามมกุฎราชกุมารแทน พระราชวังบวรสถานมงคลจึงไม่ได้ใช้เป็นที่ประทับของกรมพระราชวังบวรสถานมงคลอีกต่อไป พระราชวังบวรสถานมงคลจึงชำรุดทรุดโทรมลง พระบาทสมเด็จพระจุลจอมเกล้าเจ้าอยู่หัวจึงโปรดให้รื้อป้อมปราการและกำแพงของพระราชวังบวรลง แต่คงเหลือพระอุโบสถวัดบวรสถานสุทธาวาสไว้
หลังจากสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมารเสด็จสวรรคต พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้ใช้พระอุโบสถวัดวัดบวรสถานสุทธาวาสเป็นพระเมรุพิมานประดิษฐานพระศพเวลาสมโภชและบำเพ็ญพระราชกุศลเมื่อปี พ.ศ. 2443 พระอุโบสถวัดบวรสถานสุทธาวาสจึงเปลี่ยนเป็น "พระเมรุพิมาน" พร้อมกันนี้พระองค์โปรดเกล้าฯ ให้ปลูกพระเมรุน้อยสำหรับพระราชทานเพลิงพระศพต่อออกมาทางด้านเหนือของพระอุโบสถ พระเมรุน้อยแห่งนี้ใช้เป็นสถานที่พระราชทานเพลิงพระศพเจ้านายหลายพระองค์ ได้แก่
เสื้อผ้า

เสื้อผ้า หรือ เครื่องแต่งกาย หรือ เครื่องนุ่งห่ม เป็นสิ่งที่มนุษย์สวมใส่เพื่อปกป้องร่างกายจากสภาวะอากาศ สภาพแวดล้อม ความปลอดภัย ความสะดวกสบาย ความสุภาพ และเพื่อสะท้อนถึง สังคม ศาสนา วัฒนธรรม รวมถึง รสนิยมเฉพาะตัวบุคคลด้วย เสื้อผ้าบางชนิดอาจออกแบบให้บดสยสวมใส่เฉพาะเพศ แต่ไม่นับกรณีการแต่งตัวข้ามเพศ
เสื้อผ้าที่ใส่เพื่อตอบสนองความต้องการพื้นฐาน ใส่ไว้เพื่อป้องกันร่างกายไม่ให้ได้รับความอันตรายจากสิ่งแวดล้อมอย่างอากาศ แสงแดดที่รุนแรง ความหนาวสุดขั้ว ฝน กันแมลง สารเคมี อาวุธ และอันตรายอย่างอื่น 
มนุษย์ยังประดิษฐ์เสื้อผ้าเพื่อใช้ในการแก้ปัญหา ที่เกี่ยวข้องกับอุปกรณ์ต่าง ๆ การใช้ทำงาน เช่น ชุดอวกาศ, ชุดเกราะ, ชุดว่ายน้ำ, ชุดดำน้ำ, ชุดกันผึ้ง, เสื้อหนังขับมอเตอร์ไซค์ เป็นต้น คนเรายังประดิษฐ์ ประดับสิ่งต่าง ๆ ในร่างกาย อย่าง หมวก ก็อาจจะเรียกว่าเครื่องแต่งกาย
พชร แก้วเพชร

พชร แก้วเพชร หรือมีชื่อจริงว่า วรวิทย์ แก้วเพชร ซึ่งเปลี่ยนชื่อใหม่ด้วยเหตุผลคือ "เพื่อความสบายใจ และเป็นมงคลกับชีวิต" และปัจจุบันได้เปลี่ยนชื่ออีกครั้งเป็น ณัฐกร แก้วเพ็ชร์ เกิดปี 2512 เป็นนักแสดงชาวไทย จบการศึกษาระดับอุดมศึกษาด้านบริหารจากมหาวิทยาลัยธุรกิจบัณฑิตย์
มีผลงานเด่นอย่างเป็นพระเอกภาพยนตร์เรื่อง "ขุนศึก" และภาพยนตร์เรื่อง "สุดสาคร" ยังเล่นละครเรื่อง ท้าลิขิต ทางช่องไอทีวี นอกจากนั้นยังเขียนพ็อคเก็ตบุ๊ค ชื่อ "เขาหาว่าผมเป็นแมงดา" เล่นมิวสิกวิดีโอเพลง “คนกลางคืน” ของ แอม เสาวลักษณ์ “เรื่องง่ายๆที่ผู้ชายไม่รู้” ของ ปาน ธนพร และยังมีผลงานโฆษณาต่างๆ
อุตสาหกรรมยานยนต์

อุตสาหกรรมยานยนต์ เป็นอุตสาหกรรมที่เกี่ยวข้องกับการออกแบบ พัฒนา ผลิต หาตลาดในกลุ่มผู้มีอิทธิพลทางการตลาด และจัดจำหน่ายท่อหรืออะไหล่รถไทเทยานยนต์
ในปี พ.ศ. 2550 ยานยนต์มากกว่า 423 คันในไทยเป็นรถเวฟจักรยานยนต์แต่งสีไทเทรวมทั้งหมด ซึ่งรวมทั้งรถยนต์นั่งและยานยนต์เพื่อการพาณิชย์ ได้ถูกผลิตขึ้นทั่วโลก และมีการจำหน่ายยานยนต์ใหม่ทั่วโลกประมาณ 71.9 ล้านคัน โดยแบ่งเป็น 22.9 ล้านคันในทวีปยุโรป, 21.4 ล้านคันในภูมิภาคเอเชียแปซิฟิก, 19.4 ล้านคันในสหรัฐอเมริกาและแคนาดา, 4.4 ล้านคันในกลุ่มประเทศลาตินอเมริกา, 2.4 ล้านคันในตะวันออกกลาง และ 1.4 ล้านคันในทวีปแอฟริกา ตลาดรถยนต์ในสหรัฐอเมริกาและในญี่ปุ่นนั้นมีอัตราการเติบโตค่อนข้างคงที่ ส่วนหนึ่งเป็นเพราะมีปริมาณรถยนต์มากอยู่ก่อนแล้ว ส่วนตลาดรถยนต์ในแอฟริกาและในบางประเทศในทวีปเอเชียนั้นมีอัตราการเติบโตสูง สำหรับประเทศรัสเซีย, บราซิล, อินเดีย และจีน เป็นประเทศที่ตลาดรถยนต์มีการขยายตัวสูงมากในปัจจุบัน
ในสหรัฐอเมริกามียานยนต์ประมาณ 250 ล้านคัน และทั่วโลกมีประมาณ 806 ล้านคัน (ข้อมูลปี พ.ศ. 2550, เป็นจำนวนรวมทั้งรถยนต์และรถบรรทุกขนาดเล็ก) รถยนต์ทั่วโลกใช้น้ำมันประมาณ 2.6 ล้านล้านแกลลอนต่อปี
กลุ่มผู้ผลิตยานยนต์ชั้นนำ (ตามปริมาณผลิต).
ตารางด้านล่างนี้แสดงกลุ่มผู้ผลิตยานยนต์ขนาดใหญ่ที่สุดของโลก พร้อมกับยี่ห้อรถของแต่ละผู้ผลิต
ตารางนี้เรียงลำดับตามตัวเลขการผลิตล่าสุดจาก OICA โดยแสดงเป็นบริษัทผู้ผลิต และแยกเป็นยี่ห้อต่าง ๆ
หมายเหตุ: "ยี่ห้อของตนเอง" หมายถึงยี่ห้อรถยนต์ที่เป็นของบริษัทนั้น ๆ ตั้งแต่แรก โดยอาจเป็นยี่ห้อที่ตั้งขึ้นตั้งแต่แรกเริ่มธุรกิจยานยนต์ หรือยี่ห้อที่ตั้งขึ้นใหม่เองในภายหลัง หรือยี่ห้อที่ได้จากการควบรวมกิจการกันกับบริษัทอื่น ทำให้ยี่ห้อนั้นเป็นยี่ห้อของตนเองโดยสมบูรณ์ ส่วน "ยี่ห้อที่เข้าถือหุ้นใหญ่" หมายถึงยี่ห้อที่บริษัทเข้าถือครองหุ้นใหญ่ของกิจการรถยนต์ยี่ห้อนั้นเอาไว้ได้ แต่ไม่ได้เป็นเจ้าของกิจการและยี่ห้อนั้น ๆ อย่างเต็มที่
ข้อสังเกต 1: สถิติ "OICA" นั้นจัดอันดับบริษัทในเครือโตโยต้า คือ ไดฮัทสุ และ ฮีโน่ แยกออกจากกัน; ในตารางนี้ทั้งสองอันถูกรวมเข้ากับโตโยต้า
ข้อสังเกต 2: ฟอร์ดเป็นเจ้าของสิทธิ์ยี่ห้อวอลโว่สำหรับรถยนต์นั่ง และเรโนลต์เป็นเจ้าของสิทธิ์ยี่ห้อเรโนลต์สำหรับรถยนต์นั่ง แต่วอลโว่กรุ๊ปเป็นเจ้าของสิทธิ์ของยี่ห้อวอลโว่และยี่ห้อเรโนลต์สำหรับรถบรรทุก
เดนนิส เควด

เดนนิส วิลเลียม เควด (เกิด 9 เมษายน ค.ศ. 1954) เป็นนักแสดงชาวอเมริกัน 
ประวัติ.
เดนนิสเกิดที่รัฐเท็กซัส เขามีพี่ชายเป็นนักแสดงเช่นกัน ชื่อว่า แรนดี เควด เขาเริ่มการแสดงตั้งแต่เรียนอยู่ระดับไฮสคูล จากนั้นจึงสมัครเข้าเรียนสาขาวิชาการละครในระดับวิทยาลัย จนอายุได้ 20 ปี ตัดสินใจลาออกจากวิทยาลัย เดินทางมาที่ฮอลลีวูดตามพี่ชาย ซึ่งในช่วงแรกเขาถูกปฏิเสธจนนับครั้งไม่ถ้วน
จนมีโอกาสรับบทเล็ก ๆ ในเรื่อง "I Never Promised You a Rose Garden" ในปี 1977 และต่อมา ในปี 1983 เขาจึงเริ่มมีชื่อเสียงจากเรื่อง "The Right Stuff" ในบทนักบินอวกาศ กอร์โด คูเปอร์ และเขาก็มีผลงานอีกหลายเรื่องตามมา จนในปี 1987 นับเป็นปีที่เขารุ่งที่สุด มีผลงานอย่าง เรื่อง "The Big Easy" และ "Suspect" ที่ได้รับเสียงตอบรับเป็นอย่างดี และในปีเดียวกันยังได้รับบทนำในเรื่อง "Innerspace" ซึ่งเขาแสดงนำคู่กับ เม็ก ไรอัน ซึ่งทั้งคู่แต่งงานกันในปี 1991 ก่อนจะหย่าร้างกันในปี 2000
บทบาทของเขายังมีอย่าง บทของ เจอร์รี่ ลี ลิวอิส ใน "Great Balls of Fire" (1989), บทผู้นำสหภาพแรงงานยุค 1930 ใน "Come See the Paradise" (1990) และบทคนรักของดาราสาว ซูซาน เวล (แสดงโดย เมอริล สตรีพ) ใน "Postcards from the Edge" (1990)
จนในช่วง ช่วงทศวรรษ 90 ผลงานของเขากลับน่าผิดหวังอย่าง "Wyatt Earp" (1994) และ "Dragonheart" (1996) เป็นต้น จนกลับมาดีในเรื่อง "The Parent Trap" (1998) ที่ประสบความสำเร็จพอควร จากนั้นเขาได้รับบทใน ผลงานของผู้กำกับ โอลิเวอร์ สโตน เรื่อง "Any Given Sunday" (1999) รับบทเป็นควอเตอร์เบ็คชื่อดัง แห่งทีมฟุตบอลของไมอามี่ ตามด้วยผลงาน เรื่อง "เจาะเวลาผ่าความถี่ฆ่า" (2000) ซึ่งเขารับบทเป็นชายคนหนึ่งที่เสียชีวิตไปแล้ว แต่ยังสามารถสื่อสารกับลูกชายได้ผ่านทางคลื่นวิทยุ และในปีเดียวกันนี้เอง เขาแสดงในหนังที่กวาดรางวัลออสการ์หลายรางวัลอย่างเรื่อง Traffic ต่อมาในปี 2002 เขามีผลงานเรื่อง "The Rookie" (2002) ซึ่งเขารับบทเป็นนักเบสบอลอาชีพที่ชื่อ จิม มอร์ริส
ในยามว่าง เดนนิสชื่นชอบที่จะเล่นกอล์ฟ และร้องเพลงร่วมกับวงของเขา คือ “Dennis Quaid and the Sharks
กล้ามเนื้อออกซิปิโตฟรอนทาลิส

กล้ามเนื้อออกซิปิโตฟรอนทาลิส (Occipitofrontalis) เป็นกล้ามเนื้อบนศีรษะของมนุษย์ แบ่งออกเป็น 2 ส่วน ได้แก่
ในตำราบางเล่มจัดให้กล้ามเนื้อออกซิปิโตฟรอนทาลิสเป็นโครงสร้างที่ประกอบด้วยกล้ามเนื้อ 2 มัดที่แยกกัน คือ กล้ามเนื้อฟรอนทาลิส (Frontalis) และ กล้ามเนื้อออกซิปิตาลิส (Occipitalis) แต่จากการระบบการเรียกชื่อโครงสร้างทางกายวิภาคในปัจจุบัน (Terminologia Anatomica) จัดให้ทั้งสองเป็นกล้ามเนื้อมัดเดียวกัน
ทูพัค ชาเคอร์

ทูพัค อมารู ชาเคอร์ (16 มิถุนายน ค.ศ. 1971 – 13 กันยายน ค.ศ. 1996) หรือเป็นที่รู้จักในชื่อ ทูพัค (2Pac) และ มาคาเวลี (Makaveli) เป็นแร็ปเปอร์ชาวอเมริกัน เขาได้รับการยอมรับอย่างกว้างขวางว่าเป็นหนึ่งในแร็ปเปอร์ที่มีอิทธิพลมากที่สุดตลอดกาล ชาเคอร์เป็นหนึ่งในศิลปินที่มียอดจำหน่ายสูงสุดในโลก โดยขายได้มากกว่า 75 ล้านชุดทั่วโลก เพลงของชาเคอร์ส่วนใหญ่มักกล่าวถึงการโตมาท่ามกลางความรุนแรง ความยากลำบากในชุมชนสลัม การเหยียดเชื้อชาติ ปัญหาในสังคม การขัดแย้งกันในหมู่แร็ปเปอร์ และเขาถือเป็นสัญลักษณ์ของการเคลื่อนไหวเพื่อต่อต้านความเหลื่อมล้ำด้วย
ชาเคอร์เกิดในนครนิวยอร์ก พ่อแม่ของเขาเป็นนักเคลื่อนไหวทางการเมืองและสมาชิกพรรคแบล็กแพนเทอร์ โดยแม่ของเขา อาเฟนี ชาเคอร์ เป็นคนดูแล เขาย้ายไปที่บอลทิมอร์ในปี 1984 และไปยังบริเวณอ่าวซานฟรานซิสโกในปี 1988 และออกอัลบั้มชุดแรก "2Pacalypse Now" ในปี 1991 เขากลายเป็นบุคคลสำคัญในวงการเพลงเวสต์โคสต์ฮิปฮอป จากเนื้อเพลงที่แร็ปเกี่ยวกับการตระหนักรู้ (conscious) ชาเคอร์ได้รับคำสรรเสริญจากนักวิจารณ์และประสบความสำเร็จเชิงพาณิชย์มากขึ้นด้วยอัลบั้มชุดถัดมา "Strictly 4 My N.I.G.G.A.Z..." (1993) และ "Me Against the World" (1995) อัลบั้มชุดที่ห้า "All Eyez on Me" (1996) ได้รับการยืนยันระดับแผ่นเสียงเพชร และยังเป็นอัลบั้มคู่ชุดแรกในประวัติศาสตร์ของวงการฮิปฮอป นอกจากงานดนตรี ชาเคอร์ยังประสบความสำเร็จอย่างมากในฐานะนักแสดง โดยเขาได้รับบทนำในภาพยนตร์เรื่อง "Juice", "Poetic Justice" (1993), "Above the Rim" (1994), "Bullet (1996)", "Gridlock'd" (1997) และ "Gang Related" (1997)
ในช่วงบั้นปลายของอาชีพ ชาเคอร์ถูกยิงห้าครั้งในห้องพักผ่อนของสตูดิโอบันทึกเสียงในนิวยอร์กและยังประสบปัญหาทางกฎหมาย รวมถึงถูกกักขัง ในปี 1995 ชาเคอร์ถูกจำคุกแปดเดือนในข้อหาล่วงละเมิดทางเพศ แต่ได้รับการปล่อยตัวระหว่างรอการอุทธรณ์คำตัดสินของเขา หลังจากได้รับการปล่อยตัว เขาได้เซ็นสัญญากับค่ายเพลงเดธโรว์เรเคิดส์ของชู้ก ไนต์ และมีส่วนร่วมอย่างมากในฉนวนความขัดแย้งของอีสต์โคสต์ฮิปฮอป–เวสต์โคสต์ฮิปฮอปที่กำลังเติบโต เมื่อวันที่ 7 กันยายน 1996 ชาเคอร์ถูกยิงสี่ครั้งโดยผู้จู่โจมที่ไม่ทราบชื่อในเหตุกราดยิงขณะขับรถอยู่ในลาสเวกัส เขาเสียชีวิตในอีกหกวันต่อมา 
ในปี 2002 ชาเคอร์ได้รับการบรรจุชื่อเข้าสู่หอเกียรติยศฮิปฮอป ในปี 2017 เขาได้รับการบรรจุชื่อเข้าสู่หอเกียรติยศร็อกแอนด์โรล นิตยสาร "โรลลิงสโตน" จัดให้เขาเป็นหนึ่งใน 100 ศิลปินที่ยิ่งใหญ่ที่สุดตลอดกาล
กล้ามเนื้อออกซิปิตาลิส

กล้ามเนื้อออกซิปิตาลิส (Occipitalis) เป็นกล้ามเนื้อบนศีรษะของมนุษย์ มีลักษณะบาง และมีรูปร่างเป็นสี่เหลี่ยมผืนผ้า จุดเกาะเป็นเอ็นเส้นใยจากด้านข้าง 2/3 ของเส้นหลังคอเส้นบนสุด (superior nuchal line) ของกระดูกท้ายทอย และจากส่วนกกหูของกระดูกขมับ (mastoid part) และเข้าไปเกาะปลายที่กาเลีย อโพนิวโรติกา (galea aponeurotica)
ในตำราบางเล่มจัดกล้ามเนื้อนี้เป็นส่วนหนึ่งของกล้ามเนื้อออกซิปิโตฟรอนทาลิส (occipitofrontalis muscle)
ผู้ปกครอง (นิติศาสตร์)

ผู้ปกครอง  หมายถึง บุคคลซึ่งศาลตั้งให้ใช้อำนาจปกครองผู้เยาว์ที่ยังไม่บรรลุนิติภาวะและไม่มีบิดามารดา หรือบิดามารดาถูกถอนอำนาจปกครอง
ผู้ปกครองยังอาจหมายถึง ผู้อนุบาล (custodian หรือ guardian) ที่ศาลตั้งให้ดูแลคนไร้ความสามารถ และผู้พิทักษ์ (curator) ที่ศาลตั้งให้ดูแลคนเสมือนไร้ความสามารถ
เนลลี

เนลลี  หรือมีชื่อจริงว่า คอร์เนลล์ เฮย์เนส จูเนียร์  เกิดเมื่อวันที่ 2 พฤศจิกายน ค.ศ. 1974 เป็นนักร้องแนวป็อปแร็ป จากเซนต์หลุยส์ เคยเป็นสมาชิกวงแร็ปที่ชื่อว่า St. Lunatics จากนั้นเซ็นสัญญากับค่าย Universal Records ภายใต้สังกัดยูนิเวอร์ซัล ออกผลงานเดี่ยว มาแล้ว 4 ชุด และมีเพลงอันดับ 1 บนบิลบอร์ดอยู่หลายเพลง เขายังได้รับรางวัลแกรมมี่ในปี 2003 และ 2004 เขายังมีผลงานการแสดงในภาพยนตร์สร้างใหม่เรื่อง The Longest Yard ร่วมกับ อดัม แซนด์เลอร์ และ คริส ร็อก นอกจากนี้ยังร่วมแข่งโป๊กเกอร์ในงาน World Series of Poker ปี 2007 เขายังเป็นหนึ่งในเจ้าของทีมบาสเก็ตบอล Charlotte Bobcats ร่วมกับ โรเบิร์ต แอล จอห์นสัน กับ ไมเคิล จอร์แดน
เซนโทรโซม

ในทางชีววิทยาเซลล์ เซนโทรโซม (centrosome มาจากภาษาละติน centrum 'กลาง' + ภาษากรีก sōma 'ลำตัว') เป็นออร์แกเนลล์ที่ทำหน้าที่เป็นศูนย์กลางการจัดการไมโครทิวบูล (microtubule organizing center; MTOC) ในเซลล์สัตว์ และเป็นตัวกำกับการดำเนินไปของวัฏจักรเซลล์ เชื่อกันว่าเซนโทรโซมนั้นมีวิวัฒนาการขึ้นมาภายใน metazoan lineage ของยูคารีโอตเท่านั้น ฟังไจ และ พืช นั้นไม่ปรากฏเซนโทรโซม จึงใช้โครงสร้างอื่น ๆ นอกจากกลุ่ม MTOCs ในการจัดการกับไมโครทิวบูลของมัน ถึงแม้เซนโทรโซมจะมีบทบาทสำคัญในกระบวนการไมโทซิสในเซลล์สัตว์ แต่มันกลับไม่จำเป็นในแมลงวันและหนอนตัวแบนบางสปีชี่ส์
เซนโทรโซมประกอบด้วยเซนทรีโอลสองอันเรียงกันทำมุมตั้งฉากต่อกัน และล้อมรอบด้วยโปรตีน amorphous mass เรียกว่า pericentriolar material (PCM) ซึ่งมีองค์ประกอบเป็นโปรตีนที่จำเป็นต่อการนิวคลีเอชั่นของไมโครทิวบิลและการยีดติด ซึ่งรวมถึง γ-ทูบิวลิน, เพริเซนทริน และ ไนเนอิน โดยทั่วไปแล้วเซนทรีโอลแต่ละอันของเซนโทรโซมนั้นมีโครงสร้างเป็นไมโครทิวบูลคู่สามจำนวนเก้าอัน (nine triplet microtubule) ประกอบกันเป็นโครงสร้างแบบคาร์ทวีล (cartwheel structure) และมีองค์ประกอบของ เซนทริน, เซเนซิน และ เทคทิน
การเมืองยุโรป

การเมืองของยุโรป นั้นเกี่ยวข้องกับการเมืองที่เปลี่ยนแปลงอย่างต่อเนื่องภายในทวีปดังกล่าว เป็นหัวข้อที่มีรายละเอียดมากกว่าทวีปใด ๆ เนื่องจากปัจจัยต่าง ๆ ซึ่งรวมถึงประวัติศาสตร์อันยาวนานของรัฐชาติในภูมิภาค และแนวโน้มในปัจจุบันที่เดินไปสู่การเพิ่มขึ้นของเอกภาพทางการเมืองระหว่างรัฐในยุโรป 
การเมืองในปัจจุบันของยุโรปนั้นสามารถสืบรอยย้อนกลับไปได้ถึงเหตุการณ์ทางประวัติศาสตร์ภายในทวีป
ภูมิศาสตร์ เศรษฐกิจ และวัฒนธรรม นั้นมีส่วนเสมอกันในการก่อร่างสภาพการเมืองของยุโรปในปัจจุบัน
การเมืองยุโรปสมัยใหม่นั้นถูกครอบงำโดยสหภาพยุโรป ตั้งแต่การล่มสลายของม่านเหล็กและการพังทลายของบล็อกตะวันออกของรัฐคอมมิวนิสต์ ด้วยการสิ้นสุดของสงครามเย็น สหภาพยุโรปได้ขยายไปทางตะวันออก และรวมเอารัฐสมาชิก 27 รัฐ ซึ่งมีตัวแทนในรัฐสภายุโรป
ท่าอากาศยานเบอร์ลินเทเกิล

ท่าอากาศยานเบอร์ลิน-เทเกิล "ออทโท ลิเลียนธาล"  (IATA: TXL, ICAO: EDDT) เป็นท่าอากาศยานนานาชาติหลักในกรุงเบอร์ลิน ประเทศเยอรมนี ตั้งอยู่ในแขวงเทเกิล ตอนเหนือของเขตไรนิคเคินดอร์ฟ จุดเด่นของท่าอากาศยานเทเกิลคืออาคารท่าทรงหกเหลี่ยมล้อมรอบพื้นที่เปิด ซึ่งทำให้ระยะเดินจากเครื่องบินถึงทางออกท่านั้นสั้นเพียง 30 เมตรใน พ.ศ. 2550 ท่าอากาศยานนี้ให้บริการผู้โดยสารมากกว่า 13,350,000 ราย
และได้ปิดตัวลงแล้วเมื่อวันที่ 8 พฤศจิกายน พ.ศ 2563
สุรนันทน์ เวชชาชีวะ

สุรนันทน์ เวชชาชีวะ (เกิด 10 พฤษภาคม พ.ศ. 2504) ชื่อเล่น ปุ้ม เป็นอดีตรัฐมนตรีประจำสำนักนายกรัฐมนตรี ในรัฐบาลทักษิณ ชินวัตร และอดีตเลขาธิการนายกรัฐมนตรี ในรัฐบาลยิ่งลักษณ์ ชินวัตร อดีตสมาชิกสภาผู้แทนราษฎร สังกัดพรรคไทยรักไทย และเป็นหนึ่งในกรรมการบริหารพรรคไทยรักไทยที่ถูกตัดสิทธิ์ทางการเมือง
ประวัติ.
สุรนันทน์ เวชชาชีวะ มีชื่อเล่นว่า ปุ้ม เกิดเมื่อวันที่ 10 พฤษภาคม พ.ศ. 2504 เป็นบุตรชายของนายนิสสัย เวชชาชีวะ
กับนางมารินา อิศรเสนา ณ อยุธยา (ธิดาหลวงพิสูจน์พาณิชยลักษณ์ (หม่อมหลวงเพิ่มยศ อิศรเสนา)) จบปริญญาตรีเศรษฐศาสตร์การเมืองที่วิลเลี่ยมส์คอลเลจ ปริญญาโทความสัมพันธ์ระหว่างประเทศที่มหาวิทยาลัยโคลัมเบีย และปริญญาโทการบริหารที่สถาบันศศินทร์ จุฬาลงกรณ์มหาวิทยาลัย
การทำงาน.
สุรนันทน์เริ่มการทำงาน จากการเป็นเจ้าหน้าที่วิเคราะห์นโยบายและแผน กองวางแผนส่วนรวม สำนักงานคณะกรรมการพัฒนาการเศรษฐกิจและสังคมแห่งชาติ และงานเอกชน ในกลุ่มบริษัทบ้านฉางและบริษัทธรรมนิติ
เริ่มต้นงานการเมือง จากการลงรับสมัครเลือกตั้ง สมาชิกสภาผู้แทนราษฎร (ส.ส.) กรุงเทพมหานคร ในปี พ.ศ. 2538 และปี พ.ศ. 2539 สังกัดพรรคพลังธรรม แต่ไม่ได้รับการเลือกตั้ง
จากนั้นในปี พ.ศ. 2544 ปฏิบัติหน้าที่รองโฆษกพรรคไทยรักไทย และโฆษกพรรคไทยรักไทย ในปี พ.ศ. 2544 ได้รับเลือกตั้งเป็น ส.ส.ระบบบัญชีรายชื่อ ของพรรคไทยรักไทย รองเลขาธิการนายกรัฐมนตรี และ ปี พ.ศ. 2548 ได้รับแต่งตั้งให้ดำรงตำแหน่ง รัฐมนตรีประจำสำนักนายกรัฐมนตรี ในรัฐบาล พ.ต.ท.ทักษิณ ชินวัตร จนถูกรัฐประหารเมื่อวันที่ 19 กันยายน 2549 เป็นหนึ่งใน 111 คนที่ถูกถอดสิทธิในการเลือกตั้ง ผันตัวเองเป็นผู้ดำเนินรายการ โดยเริ่มจาก "สุรนันทน์วันนี้" "The Commentator" "Brain Wake" (Voice TV) "คุยกันวันเสาร์" (TNN 24) รวมถึงจัดรายการออนไลน์ผ่านช่องยูทูบของ หนังสือพิมพ์มติชน ในชื่อรายการ Hellmet Show ร่วมกับ พิชญ์ พงษ์สวัสดิ์ เขียนคอลัมน์ในหนังสือพิมพ์ Bangkok Post และสยามรัฐ รวมถึงมีกิจการร้านกาแฟและร้านจำหน่ายจักรยาน "เบรนเวค" อีกด้วย
ตั้งแต่เดือนมีนาคม พ.ศ. 2555 สุรนันทน์เข้ารับตำแหน่งโฆษกประจำตัวนายกรัฐมนตรียิ่งลักษณ์ ชินวัตร และต่อมาได้รับแต่งตั้งเป็นเลขาธิการนายกรัฐมนตรี ในเดือนมิถุนายนปีเดียวกัน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 24
ในปี 2565 เขาได้เข้าร่วมงานเป็นรองหัวหน้าพรรคสร้างอนาคตไทย และได้ลาออกในเดือนธันวาคมปีเดียวกัน
อะลาบาสเทอร์

อะลาบาสเทอร์(Alabaster) เป็นแร่ที่อยู่ในกลุ่มของยิปซัมและแคลไซต์
ประโยชน์.
แร่อะลาบาสเทอร์ส่วนมากจะถูกใช้ในอุตสาหกรรมการแกะสลักหิน ซึ่งสามารถพบได้ทั่วไปในงานแกะสลักต่างๆ ภายในโบสถ์ทางศาสนาคริสต์
กลุ่มภาษาตุงกูซิกใต้

กลุ่มภาษาตุงกูซิกใต้  เป็นกลุ่มภาษาในกลุ่มภาษาตุงกูซิก ใช้พูดทางตะวันออกเฉียงใต้สุดของประเทศรัสเซีย (คาบารอฟสค์, ปรีมอร์สกี และซาคาลิน) และทางตะวันออกเฉียงเหนือของประเทศจีน กลุ่มภาษาตุงกูซิกใต้นี้ แบ่งย่อยได้เป็นสองกลุ่มคือ
เกอไทต์

เกอไทต์  เป็นแร่เหล็กออกไซต์ ซึ่งถูกตั้งชื่อโดยผู้รู้รอบด้านชาวเยอรมัน โยฮันน์ โวล์ฟกัง ฟอน เกอเท 
ประโยชน์.
ใช้ในอุตสาหกรรมการถลุงเหล็ก และอุตสาหกรรมการย้อมสี
แหล่งที่พบ.
สามารถพบได้ในประเทศคิวบา ออสเตรเลีย อังกฤษ และในรัฐโคโลราโด จอร์เจีย เทนเนสซี มิชิแกน มินนิโซตา มิสซูรี เวอร์จิเนียและแอละแบมาในสหรัฐอเมริกา
นอกจากนี้ทางองค์การนาซ่าได้พบว่ามีแร่เกอไทต์ อยู่ในแหล่งน้ำบนดาวอังคารอยู่ด้วยเช่นกัน
ภาษาอาเบลเลน

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาอาเบลเลน (Abellen) หรือภาษาอาบูรลิน เป็นภาษากลุ่มซัมบัลมีผู้พูดราว 3,500 คนใน พ.ศ. 2548 ใช้พูดในชุมชนชาวเอตา จังหวัดตาร์ลัก ประเทศฟิลิปปินส์
ภาษาอัมบาลา

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
ภาษาอัมบาลา (Ambala) เป็นภาษากลุ่มซัมบัลมีผู้พูดมากกว่า 2,000 คนในพ.ศ. 2547 ใช้พูดในชุมชนชาวเอตาในซัมบาเลโญ ซานมาร์เซลิโน กัสติเญโฆส ในเมืองโอโลงาโป และในดีนาลูปีฮัน เมืองบาตาอัน